Ný greining á rekstri og efnahag ferðaþjónustunnar Mynd : Ragnar Th. Sigurðsson Í nýrri greiningu Ferðamálastofu er farið yfir rekstur og efnahag atvinnugreina sem Hagstofan flokkar saman sem einkennandi greinar ferðaþjónustu . Færri fyrirtæki og launþegar en hærri heildartekjur Meðal helstu niðurstaðna er að fyrirtækjum og launþegum í einkennandi greinum ferðaþjónustu fækkaði lítillega á árinu 2018 í samburði við fyrra ár en heildartekjur jukust hins vegar nokkuð á milli ára . Lítil fyrirtæki og hvati til hagræðingar Fjárstyrkur ferðaþjónustufyrirtækja jókst mjög á árunum eftir 2008 en frá 2016 hefur eiginfjárhlutfall þeirra farið lækkandi . Fyrirtækin eru að meðaltali mjög smá og hafa að meðaltali ekki stækkað að marki á liðnum árum . Má ljóst vera að lækkandi arðsemi setur pressu á að leita hagræðingar á öllum sviðum , m.a. með stækkun fyrirtækja . Greininguna í heild má nálgast hér að neðan :